[{"text_idx": "#000002", "text": "\u201cGernikako Bonbardaketa Espainiako gerra zibilaren gertakari mingarrienetako bat da; hori dela eta aukeratu dugu egun hau inaugurazioa egiteko\u201d, adierazi du 'Villegas-ko Euskaldunak' Euskal Etxeko lehendakaria den Diego Tellecheak. \u201cUdalak berak eman zizkigun egoitza eraikitzeko lurrak baina gero beste orube honetaz ere arduratzeaz proposatu ziguten eta oso ideia ona iruditu zitzaigun Guernica plazarekin euskal etxearen proiektua osatzea\u201d, azpimarratu zuen Tellecheak."}, {"text_idx": "#000004", "text": "Inaugurazio ekitaldiak goizeko 10etan hasi ziren, dantza ikuskizun batekin. Ondoren zerrendak moztu ziren eta bukatzeko ohorezko plaka desestali zen."}, {"text_idx": "#000006", "text": "Santa Fe probintziako Rosario hirian ere ospatu zen atzo Bonbardaketaren 74. urtemuga. Rosarioko euskaldunak ibai ondoan dagoen Gernika Plazan bildu ziren, lore sorta uzteko Gernikako kimuaren oinean. Zazpirak Bat-eko kideek \u201cGernika Arbola\u201d eta \u201cEusko Abendaren Ereserkia\u201d abestu zituzten eta euskal etxeko dantzari batek \u201cAurreskua\u201d dantzatu zion bildutako jendeari."}, {"text_idx": "#000009", "text": "Apirilaren 29an eta Euskal-Argentinar Koordinakundeak eta Euskal Herriaren Lagunak Elkarteak antolaturik \u201cGernika, bonbardaketa\u201d filma botako da Buenos Aires hiriburuko Chacabuco eta Mexico kaleetan dagoen lokalean. Pelikularen bukatuta, In\u0303aki Martinezek hitz batzuk zuzenduko dizkio publikoari eta ondoren Norman Briski aktoreak testu alegoriko bat irakurriko du. Euskaltzaleak euskaltegiak parte hartuko du bileran \u201cGernikako Arbola\u201d abestiaren esanahia azalduz eta abestuz."}]